Ģertrūde Eniņa

Ģertrūde Eniņa (1926—2019) bija latviešu ārste neiroloģe, Rīgas Medicīnas institūta Neiroloģijas un neiroģirurģijas katedras vadītāja, profesore. 

 Dzīvesgājums  
Dzimusi 1926. gada 29. septembrī Viļakā.Populārā medicīnas enciklopēdija. Rīga: Galvenā enciklopēdiju redakcija, 1984. Studēja Latvijas Universitātes Medicīnas fakultātē, ko 1950. gadā pārveidoja par Rīgas Medicīnas institūtu (RMI). Pēc studiju beigām strādāja par asistenti RMI nervu slimību katedrā (1954–1965). 1959. gadā aizstāvēja medicīnas zinātņu kandidāta disertāciju, 1966. gadā tika ievēlēta par katedras docenti, turpināja strādāt pie zinātņu doktora disertācijas, kuru aizstāvēja 1969. gadā. 
1973. gadā Eniņu ievēlēja par profesori un RMI Nervu slimību katedras (vēlāk Neiroloģijas un neiroķirurģijas katedras) vadītāju.
Viņa strādāja Rīgas pilsētas 1. slimnīcā, kur ieviesa smadzeņu asinsvadu ehopulsogrāfiju (ultrasonogrāfiju) kā jaunu izmeklēšanas metodi (1975), no 1979. gada Rīgas pilsētas 7. slimnīcā. Līdztekus profesora Eniņa bija RMI Centrālā Zinātniskā institūta Neiroangioloģijas zinātniskās grupas vadītāja (1973–1990) un Latvijas Neirologu asociācijas priekšsēdētāja.

Mirusi 93 gadu vecumā 2019. gada 28. novembrī, apglabāta Rīgas Miķeļa kapos.

 Izgudrojumi 
Eniņa kopā ar līdzautoriem reģistrēja 43 PSRS autorapliecības un vienu Latvijas patentu, tostarp arī:
 Roku koordinācijas traucējumu noteikšanas metodi. Autori: Ģ. Eniņa, M. Godļevska, E. Smeltere. PSRS autorapliecība Nr. 689662 (1979)
 Ierīce cerebrospinālā šķidruma spiediena noteikšanai. Autori: Ģ. Eniņa,, M. Mētra, P.Blinkēns, J.Druvietis. PSRS autorapliecība Nr. 835412 (1979)
 Ierīci redzes lauku noteikšanai. Autori: Ģ. Eniņa, M. Godļevska, E. Smeltere. PSRS autorapliecība Nr. 350305 (1982)
 Intracerebrāla likvora spiediena diagnostikas metodi. Autori: Ģ. Eniņa, T. Timofejeva. Latvijas patents Nr. 11780 (1997)

 Apbalvojumi un pagodinājumi 
 Latvijas PSR Valsts prēmija (1980)
 Triju Zvaigžņu ordenis, 4. šķira (1998)
 LĀB un VM Gada balva par mūža ieguldījumu medicīnā (2010)

 Atsauces 

Kategorija:Viļakā dzimušie
Kategorija:Latvijas mediķi
Kategorija:Latvijas izgudrotāji
Kategorija:Rīgas Stradiņa universitātes darbinieki
Kategorija:Triju Zvaigžņu ordeņa virsnieki